# คณะเศรษฐศาสตร์ มหาวิทยาลัยเชียงใหม่
คณะเศรษฐศาสตร์ มหาวิทยาลัยเชียงใหม่  ก่อตั้งขึ้นเมื่อ พ.ศ. 2507 เดิมเป็นภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ และได้รับการจัดตั้งขึ้นเป็นคณะเศรษฐศาสตร์ เมื่อวันที่ 28 สิงหาคม พ.ศ. 2535 จัดการเรียนการสอนในสาขาเศรษฐศาสตร์ ทั้งในระดับปริญญาตรี ปริญญาโท และปริญญาเอก

 ประวัติ 
คณะเศรษฐศาสตร์ มหาวิทยาลัยเชียงใหม่ ได้ทำการเปิดสอนนักศึกษาตั้งแต่ปีการศึกษา 2507 เป็นต้นมา ซึ่งพัฒนามาจากภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ ต่อมาได้รับอนุมัติให้จัดตั้งเป็น คณะเศรษฐศาสตร์ เมื่อวันที่ 28 สิงหาคม พ.ศ. 2535 โดยมีจุดมุ่งหมายเพื่อขยายการศึกษาขั้นปริญญาทางการศึกษาออกสู่ภูมิภาคให้สอดคล้องกับ นโยบายของรัฐบาลในการจัดตั้งมหาวิทยาลัยเชียงใหม่ ตามแผนพัฒนาภาคเหนือ ตลอดจนเป็นแหล่งการวิจัยและการบริการวิชาการแก่สังคมคณะเศรษฐศาสตร์. ประวัติคณะเศรษฐศาสตร์.  5 พฤษภาคม 2565.

 การจัดอันดับ 

เป้าหมายการบรรลุวิสัยทัศน์คณะเศรษฐศาสตร์คณะเศรษฐศาสตร์. เป้าหมายการบรรลุวิสัยทัศน์คณะเศรษฐศาสตร์.  5 พฤษภาคม 2565.
ผลการจัดอันดับ QS World University Ranking by Subject ด้าน Economics & Econometrics
 ปี พ.ศ. 2568 อันดับที่ 251-300
Socio-economic Impact ของโครงการที่ดำเนินการในพื้นที่ภาคเหนือ
 ปี พ.ศ. 2565-2568 มูลค่า 165 ล้านบาท
ผลการประเมินคุณภาพองค์กร
 ปี พ.ศ. 2564 EdPEx300 (คะแนนมากกว่า 300)
 ปี พ.ศ. 2566 TQC (คะแนนมากกว่า 350)
 ปี พ.ศ. 2568 TQC+ : Innovation (คะแนนมากกว่า 450)

 หลักสูตร 
 หลักสูตรที่เปิดสอนในคณะเศรษฐศาสตร์ มหาวิทยาลัยเชียงใหม่<span style="color:white"> ระดับปริญญาตรี<span style="color:white"> ระดับปริญญาโท<span style="color:white"> ระดับปริญญาเอกหลักสูตรเศรษฐศาสตรบัณฑิต

หลักสูตร 4 ปี ภาคปกติ ซึ่งเป็นหลักสูตรที่มีโครงสร้างหลักสูตรที่มีความยืดหยุ่น และมีทางเลือกให้แก่นักศึกษา ซึ่งนักศึกษาสามารถเลือกรูปแบบและกระบวนวิชาได้ตามความสนใจและความถนัดของตนเอง ทั้งรูปแบบที่มุ่งเน้นการทำวิจัย และการปฏิบัติสหกิจศึกษา เพื่อผลิตบัณฑิตที่มีความรู้ ความสามารถทั้งทางด้านเศรษฐศาสตร์และศาสตร์ที่เกี่ยวข้องอย่างองค์รวม ทั้งทางด้านวิชาการ วิชาชีพ และวิจัย

หลักสูตรเศรษฐศาสตรบัณฑิต (หลักสูตรนานาชาติ)

หลักสูตร 4 ปี หลักสูตรนานาชาติ ซึ่งมุ่งเน้นผลิตบัณฑิตให้มีทักษะทั้งในเชิงปริมาณและเชิงคุณภาพ และมีทักษะเด่นทางด้านภาษาอังกฤษ ซึ่งสามารถตอบสนองต่อความต้องการของตลาดแรงงานในระดับนานาชาติ และมีความร่วมมือกับมหาวิทยาลัยต่างประเทศในการรับนักศึกษาต่างชาติ เพื่อให้การจัดการศึกษาเป็นไปอย่างหลากหลาย ทันสมัย มีมาตรฐานและคุณภาพการศึกษาสอดคล้องกับความก้าวหน้าด้านวิชาการและวิชาชีพ และความเป็นนานาชาติอย่างแท้จริง

หลักสูตรควบระดับปริญญาตรี 2 ปริญญา (หลักสูตรเศรษฐศาสตรบัณฑิตและศิลปศาสตรบัณฑิต สาขาวิชาการสื่อสารมวลชน)

หลักสูตร 4.5 ปี (9 ภาคการศึกษาปกติ 3 ภาคฤดูร้อน) เป็นหลักสูตรที่บูรณาการความรู้และทักษะจากทั้งสองสาขาวิชาในการผลิตบัณฑิตที่มีความรู้ความสามารถทั้งทางด้านเศรษฐศาสตร์และการสื่อสารมวลชนแบบองค์รวม เพื่อสร้างบัณฑิตที่มีความรู้ความสามารถแบบองค์รวม และเป็นการเพิ่มมูลค่าให้กับบัณฑิต ซึ่งผู้สำเร็จการศึกษาจะได้รับปริญญาเศรษฐศาสตรบัณฑิต และศิลปศาสตรบัณฑิต (การสื่อสารมวลชน)หลักสูตรเศรษฐศาสตรมหาบัณฑิต (ภาคปกติ)

เป็นหลักสูตรที่จัดการเรียนการสอนในวันเวลาราชการวันจันทร์-ศุกร์ ใช้ระยะเวลาการศึกษา 2 ปีการศึกษา เป็นหลักสูตรที่มุ่งเน้นการศึกษาค้นคว้า เสริมพื้นฐานแน่นด้วยทฤษฎีและงานวิจัย เหมาะสำหรับผู้ใฝ่ฝันสู่เส้นทางนักวิชาการ นักวิจัย ผู้ต้องการต่อยอดสู่การศึกษาระดับสูง

หลักสูตรเศรษฐศาสตรมหาบัณฑิต (ภาคพิศษ)

เป็นหลักสูตรที่จัดการเรียนการสอนในวันเสาร์-อาทิตย์ (นอกเวลาราชการ) ใช้ระยะเวลาการศึกษา 2 ปีการศึกษา เป็นหลักสูตรที่เน้นการประยุกต์ใช้จริง ฝึกฝนทักษะที่จำเป็นสำหรับวิชาชีพ พัฒนาทักษะการวิจัย การสื่อสาร และการทำงานเป็นทีม เหมาะสำหรับผู้มุ่งมั่นสู่เส้นทางสายอาชีพ ต้องการต่อยอดสู่การประกอบธุรกิจส่วนตัว

หลักสูตรเศรษฐศาสตรมหาบัณฑิต (หลักสูตรนานาชาติ)

เป็นหลักสูตรที่จัดการเรียนการสอนในวันเวลาราชการวันจันทร์-ศุกร์ ใช้ระยะเวลาการศึกษา 2 ปีการศึกษา เป็นหลักสูตรที่เน้นการศึกษาทฤษฎีและการวิจัยเพื่อการประยุกต์ใช้แก้ปัญหาเศรษฐศาสตร์ในตลาดแรงงานและสังคม พร้อมสร้างทักษะในต่อยอดองค์ความรู้สู่ระดับปริญญาเอก และอาชีพนักวิจัย โดยส่งผ่านทักษะดังกล่าวสู่นักศึกษาผ่านทางการเรียนการสอน การวิจัย การอบรมเชิงปฏิบัติการ และงานประชุมวิชาการหลักสูตรปรัชญาดุษฎีบัณฑิต (ปร.ด.) 
 หลักสูตรปริญญาเอกแบบอเมริกันที่มุ่งมั่นพัฒนานักเศรษฐศาสตร์ชั้นนำแห่งเอเชีย มุ่งเน้นการฝึกฝนทักษะการวิจัยระดับสูงทั้งในด้านทฤษฎีและปฏิบัติ และสร้างผู้เชี่ยวชาญในการแก้ไขปัญหาเศรษฐกิจ สนับสนุนทุนการศึกษาสำหรับนักเรียนที่มีความจำเป็น หลักสูตรนี้เหมาะสำหรับผู้ที่มีวิสัยทัศน์ในการแก้ไขปัญหาทางเศรษฐกิจและมุ่งมั่นพัฒนาตนเองและทักษะการวิเคราะห์ หลักสูตรนี้ยังเน้นการสร้างโอกาสให้กับนักศึกษาที่สนใจที่จะเป็นนักวิจัยและผู้เชี่ยวชาญในวงการธุรกิจ โดยให้ความสำคัญกับการฝึกฝนทักษะที่เกี่ยวข้องกับการทำงานในสายอาชีพ พร้อมทั้งเน้นการพัฒนาทักษะการสื่อสารและการทำงานเป็นทีม